Diari Oficial de la Generalitat Valenciana


Sumari del DOGV 5880, del 28-10-2008 (2008/12077)

ORDE de 22 d'octubre de 2008, de la Conselleria d'Agricultura, Pesca i Alimentació, per la qual es modifica l'Orde de 25 de març de 2008, de la Conselleria d'Agricultura, Pesca i Alimentació, per la qual s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens, en el marc del Programa de Desenvolupament Rural de la Comunitat Valenciana 2007-2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5880

Data del DOGV
:   28-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12200


Data del document
:   22-10-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * pla de desenvolupament agrícola
    * ajuda pública
    * ajuda a la modernització
    * jove agricultor
    * suport econòmic
    * modernització de l'explotació agrària
    * subsidi d'instal·lació
    * ajuda a l'agricultura
    * competitivitat
    * agricultor

ORDE de 22 d'octubre de 2008, de la Conselleria d'Agricultura, Pesca i Alimentació, per la qual es modifica l'Orde de 25 de març de 2008, de la Conselleria d'Agricultura, Pesca i Alimentació, per la qual s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens, en el marc del Programa de Desenvolupament Rural de la Comunitat Valenciana 2007-2013. [2008/12730]  
Per mitjà de l'Orde de 25 de març de 2008, de la Conselleria d'Agricultura, Pesca i Alimentació (DOCV número 5736 de 7 de abril de 2008), s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens, en el marc del Programa de Desenvolupament Rural de la Comunitat Valenciana,   
En l'apartat segon de l'article 18 de l'orde esmentada es disposa que «el termini per a la presentació de sol·licituds d'ajudes per a cada anualitat s'haurà d'efectuar entre l'1 de novembre i el 31 de desembre de l'any anterior, les dos dates incloses».  
No obstant això, constatades les dificultats de tramitació concurrents durant la present anualitat de 2008, es fa necessari modificar el que es preveu en l'orde de referència, i determinar que, amb caràcter general, el termini de presentació de sol·licituds puga ser modificat per a cada anualitat i, en particular, per a la corresponent a 2009.   
A proposta de la directora general de Producció Agrària i en virtut de les competències que tinc atribuïdes per mitjà de l'article 28 de la Llei 5/1983, de 30 de desembre, del Consell (modificada per mitjà de la Llei 12/2007),  
ORDENE  
Article primer  
Es modifica l'apartat segon de l'article 18 de l'Orde de 25 de març de 2008, de la Conselleria d'Agricultura, Pesca i Alimentació, per la qual s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens, en el marc del Programa de Desenvolupament Rural de la Comunitat Valenciana, afegint-hi un segon paràgraf a l'apartat segon de l'article 18, amb el text següent:  
«El termini per a la presentació de sol·licituds d'ajudes per a cada anualitat serà des de l'1 de novembre fins al 31 de desembre de l'any anterior, els dos inclosos.  
No obstant això, este termini assenyalat en el paràgraf anterior podrà ser modificat per a cada anualitat per mitjà d'una resolució de la direcció general competent en matèria de foment de la competitivitat a través d'ajudes estructurals, la qual es publicarà en el DOCV.»  
Article segon  
Es modifica la disposició transitòria de l'Orde de 25 de març de 2008, de la Conselleria d'Agricultura, Pesca i Alimentació, per la qual s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens, en el marc del Programa de Desenvolupament Rural de la Comunitat Valenciana:   
On diu «Única» ha de dir «Primera».  
Article tercer  
S'afig una disposició transitòria segona a l'Orde de 25 de març de 2008, de la Conselleria d'Agricultura, Pesca i Alimentació, per la qual s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens, en el marc del Programa de Desenvolupament Rural de la Comunitat Valenciana, amb el text següent:  
«El termini de presentació de sol·licituds per a l'exercici 2009 serà el comprés entre el 15 de gener i el 15 de febrer de 2009, els dos inclosos.»  
València, 22 d'octubre de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA